Labourat a rejont start met choarzhin ha safariñ a rejont dibaouez koulskoude. Stagañ a rejont ar planken koad diwezhañ, un tach aze hag unan all ahont ha setu echu ar radell benn ar fin, ar baotred fier-ruz gant o labour. Da gentañ ez ejont o  fevar warni hag e klaskjont mont betek tu all al lenn gant ur roeñv a oa bet fardet buan-ha-buan ganto. Pa voent sur da vat e oa mat ha solut ar radell e tivizjont war ar choari a rafent.